
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE privind aprobarea proiectului „Servicii de reparaţie generală cu reconstrucţie şi modernizare a vagoanelor de tramvai tip GT4” si a cheltuielilor legate de proiect


1. Descrierea situatiei actuale
	Prin Hotărârea nr. 476/25.09.2018, Consiliul Local al Municipiului Timişoara a aprobat proiectul „Servicii de reparaţie generală cu reconstrucţie şi modernizare a vagoanelor de tramvai tip GT4” în vederea finanțării acestuia în cadrul Programului Operațional Regional 2014-2020, Axa prioritară 4, Prioritatea de investiții 4e, Obiectiv specific 4.1, apelul de proiecte nr. POR/2017/4/4.2/1.
	Parcul de tramvaie al Societatii de Transport Public Timişoara SA este alcătuit din tramvaie second-hand, achiziţionate din Germania, a căror durata de serviciu este depăşită, iar prin reparaţiile curente efectuate se prelungeşte durata de serviciu a acestora. Totodată, Societatea de Transport Public Timişoara SA are mari dificultăţi in asigurarea pieselor de schimb si/sau subansamblelor. 
	Având în vedere că tramvaiele vechi din flota operatorului local nu sunt accesibile, sunt dificil de operat şi necesită mentenanță preventivă costisitoare, motoarele diesel nu corespund normelor recente de poluare EURO, în timp ce troleibuzele și tramvaiele au echipament de tracțiune rezistiv ineficient, pentru îmbunătăţirea operării flotei şi reducerea costurilor de mentenanță este necesară înlocuirea strategică a vehiculelor, conform unor standarde înalte de accesibilitate şi deplasare.
2. Schimbari preconizate și rezultate așteptate
Ca urmare a depunerii cererii  de finanţare din data de 09.10.2018 prin intermediul aplicaţiei electronice MySMIS, Agenţia pentru Dezvoltare Regională Vest, prin adresa înregistrată la Primăria Municipiului Timişoara cu nr. CDE2018-1016/22.10.2018, a solicitat clarificarea anumitor aspect printre care şi unele privitoare la HCLMT  nr. 476/25.09.2018. Astfel, se impune adoptarea unei noi hotărâri întrucât modificările şi completările solicitate sunt numeroase, cum ar fi: modificarea indicatorilor tehnico-economici; aprobarea studiului privind variantele de achizitie si/sau modernizare tramvaie; descrierea investiţiei, etc.
Municipiul Timisoara doreste sa-si imbunatateasca continuu performantele in domeniul transportului public de persoane.  In acest scop are in vedere sa asigure satisfacerea continua a cerintelor si asteptarilor clientilor printr-o inalta calitate a transportului public de persoane si in acelasi timp sa protejeze mediul inconjurator prin prevenirea si controlul poluarii. 
Modernizarea parcului de material rulant al Timisoarei este un pas firesc si necesar care urmeaza reabilitarii infrastructurii.                   
3. Alte informatii - Nu este cazul.
4. Concluzii
           Pentru depunerea cererii de finantare in vederea implementarii proiectului, in conformitate cu prevederile Ghidul Solicitantului – Conditii specifice de acccesare a fondurilor in cadrul Apelului de proiecte cu nr. POR/2017/4/4.2/1, Axa prioritara 4, consider necesară și oportună aprobarea proiectului „Servicii de reparaţie generală cu reconstrucţie şi modernizare a vagoanelor de tramvai tip GT4” Studiul privind variantele de achizitie si/sau modernizare tramvaie si cheltuielile legate de proiect.

